b'\n_START_ARTICLE_\nKatedrala svetega Korentina, Quimper\n_START_PARAGRAPH_\nKatedrala svetega Korentina (francosko Cath\xc3\xa9drale Saint-Corentin de Quimper) je stolna cerkev v francoskem mestu Quimper, sede\xc5\xbe \xc5\xa1kofije Quimper-L\xc3\xa9on. Na seznamu francoskih zgodovinskih spomenikov je od leta 1862._NEWLINE_Prete\xc5\xbeno gotska cerkev, posve\xc4\x8dena sv. Korentinu, prvemu \xc5\xa1kofu Quimperja, je bila grajena v 13. do 15. stoletju na mestu nekdanje romanske notredamske cerkve iz 11. stoletja. V \xc4\x8dasu francoske revolucije je postala "hram razuma", ko je ve\xc4\x8dina predmetov v notranjosti cerkve bilo za\xc5\xbeganih ali izginilo. Svoje poslanstvo je dobila nazaj s konkordatom leta 1801, prenovljena v srednjeve\xc5\xa1kem vzdu\xc5\xa1ju. V tem \xc4\x8dasu je na novo dobila stolpa in je z 80 metri vi\xc5\xa1ine postala najvi\xc5\xa1ja v Bretanji.'